ai4bharat/Pralekha huggingface dataset:
புவி அறிவியல் அமைச்சகம்
மே மாதத்திற்கான வானிலை நிலவரம், சரிபார்ப்பு மற்றும் அடுத்த நான்கு வாரங்களுக்கான நிலவரம் குறித்து இந்திய வானிலைத்துறையின் அறிக்கை
இந்திய வானிலைத்துறை, 2020 மே மாதத்திற்கான வானிலை நிலவரம், அதன் சரிபார்ப்பு மற்றும் அடுத்த நான்கு வாரங்களுக்கான  நிலவரம் குறித்த அறிக்கையினை வெளியிட்டுள்ளது. மே மாதத்தில் உம்-பன் புயல், அதனையடுத்து தென்கிழக்கு வங்கக் கடலின் மேல் ஏற்பட்ட காற்றழுத்த தாழ்வு நிலை, ஒடிசாவிலும், மேற்கு வங்காளத்திலும், வடகிழக்கு மாநிலங்களிலும், மழை குறித்த வானிலை கணிப்பில் ஏற்பட்ட சிற்சில தவறுகள், தென்மேற்கு பருவமழையின் முன்னேற்றம் உள்ளிட்ட பல அம்சங்கள் இந்த அறிக்கையில் விரிவாக எடுத்துரைக்கப்பட்டுள்ளன. மேலும் விவரங்களுக்கு : https://pib.gov.in/PressReleasePage.aspx?PRID=1631963
-----
(Visitor Counter : 127
பெண்கள் மற்றும் குழந்தை நலன் அமைச்சகம்
மனிதக் கடத்தல் தடுப்புப் பிரிவை தொடங்கியுள்ள தேசிய மகளிர் ஆணையம்
மனிதக் கடத்தல் தொடர்பான வழக்குகளை இன்னும் திறம்பட கையாள்வதற்காகவும், பெண்கள் மற்றும் சிறுமிகள் இடையே விழிப்புணர்வை ஏற்படுத்துவதற்காகவும், கடத்தல் தடுப்புப் பிரிவுகளின திறன் வளர்த்தல் மற்றும் பயிற்சிக்காகவும், சட்ட அமலாக்க முகமையின் எதிர்வினைகளை மேம்படுத்துவதற்காகவும் மனிதக் கடத்தல் தடுப்புப் பிரிவை தேசிய மகளிர் ஆணையம் தொடங்கியுள்ளது.
சட்ட அமலாக்க அலுவலர்கள் இடையே அதிகளவு விழிப்புணர்வை ஏற்படுத்தவதும் அவர்களது திறனை வளர்ப்பதும் இந்த பிரிவின் நோக்கமாகும். காவல் அதிகாரிகள் மற்றும் விசாரணை அதிகாரிகளிடையே பிராந்திய, மாநில மற்றும் மாவட்ட அளவில் பாலியல் விழிப்புணர்வு பயிற்சிகள் மற்றும் மனிதக் கடத்தலை தடுப்பதற்கான பயிலரங்குகளை இந்த மையம் நடத்தும். மனிதக் கடத்தல் தொடர்பாக ஆணையம் பெறும் புகார்களை இந்தப் பிரிவு கையாளும்.
கடத்தலால் பாதிக்கப்பட்டவர்களின் மறுவாழ்வு, அவர்கள் மற்றும் அவர்களது குடும்பம் குறித்த சமூகத்தின் பார்வை ஆகியவை முக்கிய பிரச்சினைகள் என்று ஆணையம் கருதுகிறது. எனவே, இது தொடர்பான நடவடிக்கைகளை தீவிரப்படுத்தி கடத்தலில் இருந்து மீண்டவர்களின் மறுவாழ்வுக்குத் தேவையான நடவடிக்கைகளிலும் புதிதாக தொடங்கப்பட்டுள்ள இந்த மையம் உதவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812766
மத்திய அமைச்சரவை
சரக்கு மற்றும் சேவை வரி மேல்முறையீட்டுத் தீர்ப்பாயத்தின் தேசிய அமர்வை  உருவாக்க அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை சரக்கு மற்றும் சேவை வரி மேல்முறையீட்டுத் தீர்ப்பாயத்தின் தேசிய அமர்வை  உருவாக்க ஒப்புதல் அளித்துள்ளது.
மேல்முறையீட்டுத் தீர்ப்பாயத்தின் தேசிய பெஞ்ச் புதுதில்லியில் அமைக்கப்படும். இதற்கு அதன் தலைவர் தலைமை தாங்குவார். மத்திய அரசிலிருந்து ஒரு தொழில்நுட்ப உறுப்பினரும், மாநில அரசிலிருந்து ஒரு தொழில்நுட்ப உறுப்பினரும் இதில் இடம்பெற்றிருப்பார்கள்.
இதனை உருவாக்க தொடரா  செலவினம் ரூ.92.50 லட்சமாக இருக்கும். தொடர் செலவினம் ஆண்டுக்கு ரூ.6.86 கோடியாக இருக்கும்.
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 913 பேருக்கு புதிதாக தொற்று உறுதி செய்யப்பட்டுள்ளது; 715 நாட்களுக்குப் பிறகு 1,000- க்கும் குறைவாக தொற்று காணப்படுகிறது
இந்தியாவில் தற்போது சிகிச்சை பெறுவோரின் எண்ணிக்கை 12,597 ஆக குறைந்துள்ளது. 714 நாட்களுக்குப் பின் 13,000-க்கும் குறைவாக இது உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர். 2020 ஏப்ரல் 18 அன்று சிகிச்சை பெற்றோரின் எண்ணிக்கை 12,974 ஆக இருந்தது.
தினசரி புதிய தொற்றுக்களின் எண்ணிக்கை 715 நாட்களுக்குப் பின் 1000-க்கும் கீழே இன்று 913 ஆக பதிவாகி உள்ளது. 2020 ஏப்ரல் 18 அன்று தினசரி புதிய கொவிட் நோயாளிகள் எண்ணிக்கை 991 ஆக இருந்தது.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,316. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,95,089.
கடந்த 24 மணி நேரத்தில் 3,14,823 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 79.10 கோடி . வாராந்திரத் தொற்று 0.22 சதவீதமாக உள்ளது. தினசரித் தொற்று விகிதம் 0.29 சதவீதமாக பதிவாகியுள்ளது.
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 184.70 கோடிக்கும் அதிகமான  டோஸ்கள் செலுத்தப்பட்டுள்ளன. 2,21,87,532அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1.81 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813072
குடியரசுத் தலைவர் செயலகம்
செய்தி வெளியீடு
இன்று  குடியரசுத் தலைவர் மாளிகையில் உள்ள அசோகா மண்டபத்தில் 1030 மணிக்கு நடைபெற்ற விழாவில், திரு கிரிஷ் சந்திர முர்மு இந்தியாவின் செலவுக் கட்டுப்பாட்டாளர் மற்றும் தலைமைத் தணிக்கை அதிகாரியாகப் பதவியேற்றார். அவர் குடியரசுத் தலைவர் முன் சத்திய பிரமாணம் செய்து பதவியேற்றார்.
திரு கிரிஷ் சந்திர முர்முக்கு 20.11.2024 வரை பதவிக்காலம் நீடிக்கும்.
நுகர்வோர் நலன், உணவு மற்றும் பொது விநியோகம் அமைச்சகம்
பிரதம மந்திரியின் கரீப் கல்யாண் யோஜனா திட்டம் III: 28 மாநிலங்கள்/ யூனியன் பிரதேசங்களுக்கு இந்திய உணவு கழகத்திலிருந்து உணவு தானியங்களை வழங்கும் பணி தீவிரம்
நாட்டில் கொவிட்-19 பாதிப்பு மீண்டும் அதிகரித்துள்ள சூழலில் ஏழை மக்களின் நலனைக் கருத்தில் கொண்டு பிரதம மந்திரியின் கரீப் கல்யாண் யோஜனா திட்டம் குறித்து பிரதமர் வெளியிட்ட அறிவிப்பையடுத்து, இதுபோன்ற நெருக்கடியின் போது போதிய உணவு தானியங்கள் இல்லாமல் மக்கள் பாதிக்கப்படுவதை தடுப்பதற்காக, இந்திய அரசின் உணவு மற்றும் பொது விநியோகத் துறை, இந்த திட்டத்தை மே மற்றும் ஜூன் மாதங்களில் அமல்படுத்தும் பணிகளைத் தொடங்கியுள்ளது.
இதன்படி அனைத்து மாநிலங்கள் மற்றும் யூனியன் பிரதேசங்களுக்குத் தேவையான உணவு தானியங்களை இந்திய உணவுக் கழகம் விநியோகித்து வருகிறது.
இந்திய உணவுக் கழகத்தின் கிடங்குகளிலிருந்து 28 மாநிலங்கள்/ யூனியன் பிரதேசங்கள், உணவு தானியங்களை எடுத்துச்செல்லத் தொடங்கியுள்ளதுடன், மே 3- ஆம் தேதி வரை கூடுதலாக 5.88 லட்சம் மெட்ரிக் டன் உணவு தானியங்கள் பயனாளிகளுக்கு விநியோகிப்பதற்காக வழங்கப்பட்டுள்ளது.
லட்சத்தீவு யூனியன் பிரதேசம், மே மற்றும் ஜூன் மாதங்களுக்கான ஒதுக்கீட்டை முழுவதுமாக பெற்றுள்ளது; ஆந்திரப் பிரதேசமும் தெலங்கானாவும் மே மாதத்திற்கான 100 சதவீத ஒதுக்கீட்டைப் பெற்றுள்ளன.
தேசிய உணவு பாதுகாப்புச் சட்டத்தினால் பயனடையும் புலம்பெயர் மக்களை ஒரே தேசம் ஒரே ரேஷன் அட்டை திட்டத்தின் மூலம் இந்த வசதியைப் பெறுவதற்கு ஊக்குவிக்குமாறு மாநிலங்களும், யூனியன் பிரதேசங்களும் கேட்டுக் கொள்ளப்பட்டுள்ளன.
மே மற்றும் ஜூன் மாதங்களில் இந்த திட்டத்தை செயல்படுத்துவதற்கான செலவு முழுவதையும் இந்திய அரசே ஏற்கும்.
இதற்காக ஒதுக்கப்பட்டுள்ள ரூ. 26,000 கோடியின் வாயிலாக தேசிய உணவு பாதுகாப்புச் சட்டத்தின் இரண்டு பிரிவுகளின் கீழ் சுமார் 80 கோடி பேர் பயனடைவார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715941
மத்திய பணியாளர் தேர்வாணையம்
தேசிய பாதுகாப்பு அகாடமி மற்றும் கடற்படை அகாடமி 2022எழுத்துத் தேர்வின் இறுதி முடிவுகள் வெளியிடப்பட்டுள்ளன
மத்திய பணியாளர் தேர்வாணையத்தால் 2022 ஏப்ரல் 10 ஆம் தேதி நடத்தப்பட்ட தேர்வு மற்றும் அதைத் தொடர்ந்து ராணுவம் மற்றும் கடற்படை தேர்வு அமைப்புகளால் நடத்தப்பட்ட நேர்முக தேர்வின் முடிவுகள் வெளியிடப்பட்டுள்ளன.
ராணுவ அகாடமியின் 149 ஆவது படிப்புக்காகவும், கடற்படை அகாடமியின் 111 ஆவது படிப்புக்காகவும் இந்த தேர்வுகள் நடத்தப்பட்டன. இதில் 519 பேர் தேர்வு செய்யப்பட்டு முடிவு வெளியிடப்பட்டுள்ளது. விரிவான விவரங்களை www.joinindianarmy.nic.in, www.joinindiannavy.gov.in, www.careerindianairforce.cdac.in. என்ற இந்த இணையதளங்களில் காணலாம்.
மத்திய பணியாளர் தேர்வாணையத்தின் https://www.upsc.gov.in என்ற இணைய தளத்திலும் முடிவுகளை காணலாம். எனினும், தேர்வர்களின் மதிப்பெண்கள் இறுதி முடிவு வெளியிடப்பட்ட 15 நாட்களுக்கு மட்டுமே இந்த இணைய தளத்தில் இருக்கும்.
மேலும் விவரங்களுக்கு வேலை நாட்களில் காலை 10 மணி முதல் மாலை 5 மணி வரை 011-23385271/011-23381125/011-23098543 என்ற தொலைபேசி எண்களையும் தொடர்பு கொள்ளலாம்.
சிறப்பு சேவைகள் மற்றும் கட்டுரைகள்
இலங்கைக் கடற்படையினரால் கைதுசெய்யப்பட்டுள்ள 23 தமிழக மீனவர்கள் மற்றும் அவர்கள் பயன்படுத்திய 2 படகுகளை உடனடியாக விடுவிக்க நடவடிக்கை எடுக்குமாறு மத்திய வெளியுறவுத்துறை அமைச்சர் எஸ்.ஜெய்சங்கரை மத்திய தகவல் & ஒலிபரப்புத்துறை, மீன்வளம், பால்வளம் மற்றும் கால்நடைப் பராமரிப்புத் துறை இணையமைச்சர் டாக்டர் எல்.முருகன் வலியுறுத்தல்
இலங்கைக் கடற்படையினரால் கைது செய்யப்பட்டுள்ள 23 தமிழக மீனவர்கள் மற்றும் அவர்கள் பயன்படுத்திய 2 படகுகளை உடனடியாக விடுவிக்க நடவடிக்கை எடுக்குமாறு மத்திய வெளியுறவுத்துறை அமைச்சர் எஸ்.ஜெய்சங்கரை மத்திய தகவல் & ஒலிபரப்புத்துறை, மீன்வளம், பால்வளம் மற்றும் கால்நடைப் பராமரிப்புத் துறை இணையமைச்சர் டாக்டர் எல்.முருகன் வலியுறுத்தியுள்ளார்.
இது தொடர்பாக, வெளியுறவுத்துறை அமைச்சர் எஸ்.ஜெய்சங்கருக்குஇணையமைச்சர் டாக்டர் எல்.முருகன், இன்று எழுதியுள்ளக் கடிதத்தில், நாகப்பட்டினம், காரைக்கால் மற்றும் மயிலாடுதுறையைச் சேர்ந்த 66 மீனவக் கிராமங்களிலிருந்துதமக்கு கடிதம் வந்துள்ளது. அதில் 23 தமிழக மீனவர்களை இலங்கைக் கடற்படையினர் கைது செய்து, அவர்கள் பயன்படுத்திய 2 படகுகளையும் பிடித்துச் சென்றுள்ளனர். அவர்களை உடனடியாக விடுவித்தல் தொடர்பாக, தமக்குக் கோரிக்கைக் கடிதம் வந்துள்ளது. அந்தக் கோரிக்கையை ஏற்று மத்திய வெளியுறவுத்துறை அமைச்சரான உங்களுக்கு கடிதம் எழுதியுள்ளேன். எனவே அந்த 23 மீனவர்களையும், அவர்கள் பயன்படுத்திய இரண்டு படகுகளையும் பாதுகாப்பாகவும் உடனடியாகவும் விடுவிக்க உரிய நடவடிக்கை எடுக்குமாறு அந்தக் கடிதத்தில் அமைச்சர் எல்.முருகன் கேட்டுக் கொண்டுள்ளார்.
வணிகம் மற்றும் தொழில்துறை அமைச்சகம்
தேசிய அறிவுசார் சொத்து விருதுகள் 2021 & 2022 மற்றும் உலக அறிவுசார் சொத்து அமைப்பு விருதுகளுக்கான விண்ணப்பங்கள் வரவேற்கப்படுகின்றன
பல்வேறு வகைமைகளில் தேசிய அறிவுசார் சொத்து விருதுகள் 2021 & 2022 மற்றும் உலக அறிவுசார் சொத்து அமைப்பு விருதுகளுக்கான விண்ணப்பங்கள் வரவேற்கப்படுகின்றன.
- அறிவுசார் சொத்து உருவாக்கம், அதன் வணிக மயம் ஆகியவற்றிற்கு தனிநபர்கள், நிறுவனங்கள், ஆராய்ச்சி மற்றும் மேம்பாட்டு அமைப்புகள், கல்வி நிறுவனங்கள், எம்எஸ்எம்இக்கள், புதிய தொழில்கள் மற்றும் அமைப்புகளின் பங்களிப்பை அங்கீகரித்தும்
- அறிவுசார் சொத்து சட்டங்கள் அமலாக்கத்தை தீவிரமாக உறுதிப்படுத்தி ஆரோக்கியமான அறிவுசார் சொத்து சூழலை உருவாக்கும் சட்ட அமலாக்க முகமையை அங்கீகரித்தும் தேசிய அறிவுசார் சொத்து விருதுகள் வழங்கப்படுகின்றன.
காப்புரிமை பதிவு செய்தல், வணிகமய அறிமுகம் ஆகியவற்றில் முதன்மை வகிக்கும் இந்தியாவின் தனிநபர்கள்,  3-ம் பாலினத்தவர், முதன்மை வகிக்கும் கல்விசார் நிறுவனங்கள், முதன்மை வகிக்கும் ஆராய்ச்சி மற்றும் மேம்பாட்டு அமைப்புகள், முதன்மை வகிக்கும் பொது நிறுவனங்கள்/ தனியார் நிறுவனங்களிடமிருந்து விண்ணப்பங்கள் வரவேற்கப்படுகின்றன. இதேபோல், பொருள் உற்பத்தித் துறையில் இந்தியாவின் தனியார் நிறுவனம், புதிய தொழில் நிறுவனங்கள் போன்றவையும் அறிவுசார் சொத்து சட்டத்தை அமலாக்கும் சிறந்த காவல் பிரிவு  ஆகியவையும் விண்ணப்பங்களை அனுப்பலாம். https://ipindia.gov.in/newsdetail.htm?816/ என்ற இணையதளத்தில் கிடைக்கும் விண்ணப்பங்களை தேவைப்படும் விவரங்களுடன் பூர்த்தி செய்து 31.08.2022 அன்று அல்லது அதற்கு முன்பாக விண்ணப்பங்கள் ipawards.ipo@gov.in என்ற மின்னஞ்சலில் அனுப்பப்பட வேண்டும். தபாலில் அனுப்புவோர் டாக்டர் சுனிதா பெட்கெரி, காப்புரிமை மற்றும் வடிவமைப்புகளுக்கான உதவி கட்டுப்பாட்டாளர், பௌதிக் சம்பட பவன், எஸ் எம் சாலை, அன்டாப் ஹில் மும்பை-400 037  என்ற முகவரிக்கு அனுப்பலாம்.
2009 ஆம் ஆண்டிலிருந்து வழங்கப்படும் இந்த விருது, ரூ.1 லட்சம் பரிசுத்தொகையையும், பாராட்டுப் பத்திரத்தையும் கொண்டதாகும். இந்த விருதுகள் மறைந்த முன்னாள் குடியரசுத் தலைவர் டாக்டர் ஏ பி ஜே அப்துல் கலாமின் பிறந்தநாளான அக்டோபர் 15, 2022 அன்று வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1848303
குடியரசுத் துணைத் தலைவர் செயலகம்
மின்சாரம் இல்லாமல் தரமான வாழ்க்கையை உறுதி செய்ய இயலாது: குடியரசுத் துணைத் தலைவர்
மின்சாரம் இல்லாமல் தரமான வாழ்க்கையை உறுதி செய்ய இயலாது என்று குடியரசுத் துணைத் தலைவர் கூறியுள்ளார். உத்தரப் பிரதேச மாநிலம், லக்னோவில் இன்று  உத்தரப் பிரதேச மின்சார ஒழுங்காற்று ஆணையத்தின் புதிய கட்டிடத்தைத் திறந்துவைத்த பின்னர், அங்குக் கூடியிருந்தோரிடையே அவர் உரையாற்றினார். நிகழ்ச்சியில், உத்தரப் பிரதேச மாநில ஆளுநர் திரு. ராம் நாயக், உத்தரப் பிரதேச மாநில முதல்வர் யோகி ஆதித்யநாத், உத்தரப் பிரதேச மாநில மின்துறை அமைச்சர் பண்டிட் ஸ்ரீகாந்த் ஷர்மா, உத்தரப் பிரதேச மின்துறை இணையமைச்சர் திரு. ஸ்வதந்தர தேவ் சிங் மற்றும் முக்கியப் பிரமுகர்கள் கலந்துகொண்டனர்.
ஆற்றல் வாய்ந்த இந்த கட்டிடத்தைக் கட்டுமானம் செய்ததற்காக அதிகாரிகளைக் குடியரசுத் துணைத் தலைவர் பாராட்டினார். மின்சாரத்தைச் சேமித்தல், பேணுதல் ஆகிய திசையில் முன்னேறும் பிற அரசு மற்றும் வணிகக் கட்டிடங்களுக்கு இது ஒரு மாதிரியாக விளங்கும் என்றும் அவர் கூறினார். நமது பொருளாதாரமும் வாழ்க்கைமுறையும் மின்சாரத்தைச் சார்ந்தேயுள்ளது என்றார் அவர்.
(Visitor Counter : 67
குடியரசுத் தலைவர் செயலகம்
துர்கா பூஜையை முன்னிட்டு குடியரசுத் தலைவர் வாழ்த்து
துர்கா பூஜையை முன்னிட்டு குடியரசுத் தலைவர் திரு ராம் நாத் கோவிந்த் நாட்டு மக்களுக்கு தனது வாழ்த்துகளை தெரிவித்துள்ளார்.
"புனித துர்கா பூஜை அன்று, இந்தியா மற்றும் வெளிநாடுகளில் வாழும் எனது சக மக்களுக்கு மனமார்ந்த வாழ்த்துகளை தெரிவித்துக் கொள்கிறேன்," என்று தனது வாழ்த்து செய்தியில் குடியரசுத் தலைவர் கூறியுள்ளார்.
"பாரம்பரிய பண்டிகையான துர்கா பூஜை இந்தியா முழுவதும், குறிப்பாக நாட்டின் கிழக்குப் பகுதியில் 10 நாட்களுக்கு கொண்டாடப்படுகிறது. இந்த பண்டிகையின் போது, தெய்வ அன்னையை சக்திக்கான தெய்வமாகவும்- தேவி துர்கா, அறிவுக்கான தெய்வமாகவும்- தேவி சரஸ்வதி மற்றும் வளத்துக்கான தெய்வமாகவும்- தேவி லட்சுமி, மக்கள் வழிபடுகின்றனர். நமது பாரம்பரியத்தில் பின்பற்றப்பட்டு வரும் பெண்களுக்கு மரியாதை அளித்தல் என்பது துர்கா பூஜையின் போது சிறப்பான முறையில் வெளிப்படுகிறது. இந்த நிகழ்வின் போது, மாத்ரு சக்தி எனப்படும் நமது பெண்களுக்கு மரியாதை அளித்து அதிகாரமளிக்க நாம் உறுதியேற்க வேண்டும்.
வலிமைமிக்க தீமையை வீழ்த்த அனைத்து கடவுளர்களின் ஒருங்கிணைந்த சக்தியையும் துர்கை அன்னை பயன்படுத்தினார் என்று நம்பப்படுகிறது. நாம் அனைவரும் ஒன்றுபட்டு நின்றால் எத்தகைய நெருக்கடியையும் நாம் வெல்லலாம் என்பதை இந்த கடினமான காலகட்டத்தின் இது உணர்த்துகிறது," என்று அவர் மேலும் கூறினார்.
-----
(
உள்நாட்டு விமானப் போக்குவரத்து அமைச்சகம்
அனைத்து சர்வதேச பயணிகளுக்கும் தொந்தரவு இல்லாத, வரிசை இல்லாத மற்றும் வசதியான விமானப் பயணத்தை வழங்குவதை ஏர் சுவிதா நோக்கமாக கொண்டுள்ளது
இந்தியாவிற்கு வரும் சர்வதேச பயணிகளுக்கு வசதி அளிக்கும் நோக்கில், ஏர் சுவிதா தளத்தில் தொடர்பில்லா சுய அறிவிப்பை விமானப் போக்குவரத்து அமைச்சகம் மற்றும் சுகாதாரம் மற்றும் குடும்ப நல அமைச்சகம் கட்டாயமாக்கியுள்ளன.
ஆகஸ்ட் 2020-ல் தொடங்கப்பட்ட ஏர் சுவிதா தளம், 30 நவம்பர் 2021 அன்று வெளியிடப்பட்ட பயண வழிகாட்டுதல்களுக்கு இடமளிக்கும் வகையில் இப்போது பலப்படுத்தப்பட்டுள்ளது. இந்தியாவில் சர்வதேச பயணிகளின் வருகையை எளிதாக்கும் வகையில் விமானப் போக்குவரத்து அமைச்சகத்தால் உருவாக்கப்பட்ட இந்தத் தளம்,, ஆர்டிபிசிஆர், தடுப்பூசி நிலை போன்றவற்றுடன் பயணிகளின் பயணம் மற்றும் தங்கும் விவரங்களை வழங்குவதற்கு உதவுகிறது.
இந்தியாவிற்கு வரும் அனைத்து சர்வதேச பயணிகளுக்கும் தொந்தரவு இல்லாத, வரிசை இல்லாத மற்றும் வசதியான விமானப் பயணத்தை வழங்குவதை ஏர் சுவிதாவின் அமலாக்கம் நோக்கமாகக் கொண்டுள்ளது.
நவம்பர் 30, 2021 அன்று புதிய பயண வழிகாட்டுதல்கள் புதுப்பிக்கப்பட்டதில் இருந்து டிசம்பர் 1, 2021 முதல் டிசம்பர் 5, 2021 வரை 2,51,210 பயணிகளுக்கு ஏர் சுவிதா தளம் ஏற்கனவே உதவி செய்துள்ளது. மேலும், ஆகஸ்ட் 2020-ல் ஏர் சுவிதா தளம் தொடங்கப்பட்டதில் இருந்து 1 கோடிக்கும் அதிகமான பயணிகள் பயனடைந்துள்ளனர்.
கொவிட்-19 வைரஸின் ஒமைக்ரான் வகையை தடுப்பதை உறுதி செய்வதற்காக ஏர் சுவிதா தளத்தில் இருந்து விலக்கு படிவங்கள் நீக்கப்பட்டுள்ளன. மேலும், இந்தியாவிற்கு வரும் அனைத்து சர்வதேச பயணிகளுக்கும் விவரங்களை நிரப்புவது கட்டாயமாக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778735
(Visitor Counter : 141
விவசாயத்துறை அமைச்சகம்
வேளாண் தொழிலுக்கான சுற்றுச்சூழல் முறைகளை மேம்படுத்த இந்தியா, மாலத்தீவுகள் இடையே இருதரப்பு ஒத்துழைப்புக்கான புரிந்துணர்வு உடன்படிக்கை : மத்திய அமைச்சரவை ஒப்புதல்
மாலத்தீவு அதிபர் அரசு முறைப் பயணமாக இந்தியா வந்த போது, கடந்த ஆண்டு டிசம்பர் 17ஆம் தேதியன்று, மத்திய வேளாண்மை மற்றும் விவசாயிகள் நல அமைச்சகத்திற்கும், மாலத்தீவு மீன்வளம் கடல்வளம் மற்றும் வேளாண்மை அமைச்சகத்திற்கும் இடையே கையெழுத்திடப்பட்ட புரிந்துணர்வு உடன்படிக்கைக்கு மத்திய அமைச்சரவை இன்று பின்னேற்பு ஒப்புதல் அளித்துள்ளது.
வேளாண் கணக்கெடுப்பு, வேளாண் தொழில், ஒருங்கிணைந்த வேளாண் முறை, நீர்ப்பாசனம், மேம்படுத்தப்பட்ட விதைகள், மண்வள மேலாண்மை, ஆராய்ச்சி, உள்ளூர் வேளாண் தொழில்களின் திறன் மேம்பாடு, உணவுப் பாதுகாப்பு மற்றும் ஊட்டச்சத்து துறைகளில் தொழில்முனைவோரின் அறிவை மேம்படுத்துதல், பருவநிலையை எதிர்கொள்ளும் வேளாண் முறை, பூச்சிக்கொல்லி மிச்சங்களை பரிசோதிக்கும் வசதிகளை நிறுவுதல் ஆகிய துறைகளில் வேளாண் தொழில் சுற்றுச்சூழல் மேம்பாட்டுக்கு இந்த உடன்படிக்கை வழிவகுக்கும்.
(விகீ
ரெயில்வே அமைச்சகம்
பயணிகள் குறைதீர்ப்பை துரிதப்படுத்தவும், முறைப்படுத்தவும் “ ரயில் மதத்” செயலியை திரு பியூஷ் கோயல் தொடங்கி வைத்தார்.
மாண்புமிகு பிரதமரின் டிஜிட்டல் முன்முயற்சிகளின் வழியில் இந்திய ரயில்வே முதல் முறையாக புகார் நிர்வாக முறையை, முற்றிலும் டிஜிட்டல் மயமாக்கியுள்ளது. ரயில்வே மற்றும் நிலக்கரித்துறை அமைச்சர் திரு பியூஷ் கோயல் இன்று  “ரயில் மதத்” என்ற புதிய செயலியைத் தொடங்கி வைத்தார். இந்த செயலி பயணிகள் குறைதீர்ப்பை துரிதப்படுத்தி முறைப்படுத்துவதாகும். ஆர்.பி.கிராம்ஸ்  வடக்கு ரயில்வேயால்  வடிவமைக்கப்பட்டது. இது செல்பேசி / இணையம் மூலம் பயணிகளால் செல்பேசி செயலியின் வழியாக புகார்களை பதிவு செய்யும் “ரயில் மதத்” உள்ளிட்ட பல நவீன அம்சங்களை உள்ளடக்கியதாகும். பதிவு செய்யும், புகாரைத் தொடர்ந்து உடனடியாக குறுஞ்செய்தி மூலம் பதிவு எண் ஒன்றை பயணி பெறுவார். புகார்களுக்கான குறைதீர்ப்பு நிலைமை எவ்வாறு உள்ளது என்பதை அவ்வப்போது பயணிக்கு தொடர்ந்து தெரிவிக்கப்படும். புகார் தொடர்பாக எடுக்கப்பட்டுள்ள நடவடிக்கை குறுஞ்செய்தி மூலம், ரயில்வே துறையால் அனுப்பப்படும். ஆர்.பி.கிராம்ஸ் பலவகையான முறைகளிலிருந்து  பெறப்பட்ட புகார்கள் அனைத்தையும் ஒரே இடத்தில் ஒருங்கிணைத்து முழுமையாக பகுப்பாய்வு செய்து பலவகையான நிர்வாக அறிக்கைகளை உருவாக்கும். இதன் மூலம், பயணிகள் குறைதீர்ப்பு நிலையை உயர்நிலை நிர்வாகம் தொடர்ந்து கண்காணிக்க முடியும். அதே போல் தூய்மை, உணவு வழங்குதல், பிறவசதிகள் களஅலகுகளிலும் / ரயில்களிலும் / ரயில் நிலையங்களிலும் செயல்படும் விதம் குறித்து மதிப்பீடு செய்யவும் இயலும். குறைதீர்க்கும் செயல்களை மேற்கொள்வதில் பலவீனமான / குறைபாடுடைய மற்றும் மந்த நிலையிலான ரயில்கள் / ரயில்நிலையங்களை இது அடையாளம் காணும்.
ரயில் மதத் செயலியின் முக்கிய அம்சங்கள்:
 பயணியிடமிருந்து குறைந்தபட்ச உள்ளீடுகளுடன் . புகாரை பதிவு செய்யும். உடனடியாக தனித்துவ பதிவு எண் கிடைக்கும். உடனடி நடவடிக்கைக்காக பொருத்தமான கள அலுவலர்களுக்கு இணையம் வழியாக புகாரை அனுப்பிவைக்கும். புகாரின் மீது எடுக்கப்பட்ட நடவடிக்கையும் பயணிக்கு குறுஞ்செய்தி  மூலம் அனுப்பிவைக்கப்படும். இவ்வாறு டிஜிட்டல்மயம் மூலமாக புகார்கள் மீதான குறைதீர்ப்பு நடவடிக்கைகள் முழுவதும் விரைந்து கண்காணிக்கப்படுகிறது.
- ரயில் மதத் பல்வேறு உதவிக்கான  தொலைபேசி எண்களையும் கொண்டிருக்கும். எளிதான முறையில் உடனடி உதவிக்கு இந்த எண்களில் நேரடியாக தொடர்பு கொள்ளலாம்.
- இணையதளத்துடன் இணையாத / இணைந்த பயன்முறை உள்ளிட்ட அனைத்து முறைகளிலும் புகார்களை பதிவு செய்து ஒரே இடத்தில் ஒருங்கிணைக்கப்படுகிறது. எனவே இறுதியான நிர்வாக அறிக்கைகள் மூலம் பலவீனமான / குறைபாடுடைய பகுதிகள் முழுமையாக தெரியவரும். இதைக் கொண்டு சம்பந்தப்பட்ட அதிகாரிகளால் சரிசெய்யும் நடவடிக்கைகளில் கவனம் செலுத்த முடியும்.
- தெரிவுசெய்யப்பட்ட ரயில் / ரயில் நிலையத்தில் தூய்மை மற்றும் பிற வசதிகள் எவ்வாறு செயல்படுத்தப்படுகின்றன என்பதன் மீதான போக்குகளை அறிந்து பகுப்பாய்வு செய்ய முடியும். இதன் மூலம் மிகவும் துல்லியமாகவும் , பயன்தரும் வகையிலும் நிர்வாக முடிவு எடுக்க இயலும்.
- படிநிலை அடிப்படையில் கருவிகள் / அறிக்கைகள் மூலம் கோட்ட / மண்டல / ரயில்வே வாரிய நிலையில் உள்ள நிர்வாகத்திற்கு தகவல் கிடைக்கும். இது சம்பந்தப்பட்ட அதிகாரிக்கு ஒவ்வொரு வாரமும் தாமாகவே மின்னஞ்சல் மூலம் அனுப்பப்படும்.
உள்துறை அமைச்சகம்
சரக்குகள் மற்றும் சேவைகள் விநியோக சங்கிலி பராமரிப்புக்கு தடையற்ற வாகனங்கள் இயக்கத்தை உறுதி செய்ய வேண்டும்- மாநிலங்கள், யூனியன் பிரதேசங்களுக்கு உள்துறை அமைச்சகம் அறிவுறுத்தல்
நாட்டின் பல்வேறு பகுதிகளின், மாநில எல்லைகளில், லாரிகள் தடையின்றிச் செல்வதற்கு அனுமதிப்பதில்லை என்றும், உள்ளூர் அதிகாரிகள் தனி அனுமதிச் சீட்டுகள் தேவை என்று கட்டாயப்படுத்துவதாகவும் புகார்கள் எழுந்ததாகக் கூறப்படுகிறது.
பொது முடக்க நடவடிக்கையால், மாற்றியமைக்கப்பட்ட விதிமுறைகளுக்கு இணங்க, லாரிகள் மற்றும் சரக்கு வாகனங்கள் காலியாகச் செல்வதற்கும் தனிப்பட்ட அனுமதிச் சீட்டு தேவையில்லை என மத்திய உள்துறை அமைச்சகம் அனைத்து மாநிலங்கள் ,யூனியன் பிரதேசங்களுக்கு அறிவுறுத்திக் கூறியுள்ளது.
தற்போதைய பொது முடக்க காலத்தில், நாட்டில் சரக்குகள் மற்றும் சேவைகள் விநியோகச் சங்கிலியைப் பராமரிக்க, லாரிகள் மற்றும் வாகனங்களின் தடையற்ற போக்குவரத்து அவசியம் என்று உள்துறை அமைச்சகம் விடுத்துள்ள அறிவிப்பில் வலியுறுத்தப்பட்டுள்ளது.
கோவிட்-19 தொற்றுக்கு எதிராகப் போராட அறிவிக்கப்பட்டுள்ள பொதுமுடக்க நடவடிக்கைகள் பற்றிய மாற்றியமைக்கப்பட்ட ஒருங்கிணைந்த விதிமுறைகளை மத்திய உள்துறை அமைச்சகம் கடந்த ஏப்ரல் மாதம் 15ம் தேதி அன்று வெளியிட்டுள்ளது.
. லாரிகள் மற்றும் சரக்கு வாகனங்கள் மூலம் நடைபெறும் அனைத்து சரக்குப் போக்குவரத்தையும் தடையின்றி இயங்க அனுமதிக்க வேண்டும் என்று இந்த ஒருங்கிணைந்த விதிமுறைகள் தெளிவாகத் தெரிவிக்கின்றன.
இந்த விதிமுறைகளுக்கு இணங்க, மாவட்ட அதிகாரிகள் மற்றும் கள முகமைகள் இந்த அறிவுறுத்தல்களை உணர்ந்து, இதில் தெளிவை ஏற்படுத்தும் வகையில், லாரிகள் மற்றும் சரக்கு வாகனங்களை சரக்குகளுடனும், காலியாகவும் தடையின்றிச் செல்வதை உறுதி செய்ய வேண்டும் என்று மத்திய உள்துறை அமைச்சகம், அனைத்து மாநிலங்கள் மற்றும் யூனியன் பிரதேசங்களைக் கேட்டுக்கொண்டுள்ளது.
மாநிலங்கள் மற்றும் யூனியன் பிரதேசங்களுக்கு விடுக்கப்பட்ட அதிகாரபூர்வ தகவலைத் தெரிந்து கொள்ள, https://static.pib.gov.in/WriteReadData/userfiles/MHA%20Do%20Ltr%20Dt.%2030.4.2020%20to%20Chief%20Secretaries%20to%20allow%20unhindered%20movement%20of%20trucks%20carrying%20goods.pdf-ல் இணைப்பை தொடர்பு கொள்ளவும்.
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 199.12 கோடியைக் கடந்தது
இந்தியாவில் இன்று காலை 7 மணி நிலவரப்படி 199.12 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,61,58,303 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.76 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.30 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.49 சதவீதமாக உள்ளது. கடந்த 24 மணி நேரத்தில் 15,447 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,30,11,874.
இந்தியாவில் கடந்த 24 மணி நேரத்தில் 16,906 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,59,302 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.77 கோடி . வாராந்திரத் தொற்று 4.26 சதவீதமாக உள்ளது. தினசரித் தொற்று விகிதம் 3.68 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1841084
பிரதமர் அலுவலகம்
கோரக்பூரில் ரூ.9,600 கோடி மதிப்பிலான வளர்ச்சி திட்டங்களை டிசம்பர் 7-ம் தேதி நாட்டுக்கு அர்ப்பணிக்கிறார் 30 ஆண்டுகளுக்கும் மேலாக மூடிக் கிடந்த கோரக்பூர் உரத் தொழிற்சாலை புத்துயிர் பெறுகிறது
பிரதமர் திரு நரேந்திர மோடி, டிசம்பர் 7-ம்தேதி கோரக்பூர் பயணம் மேற்கொண்டு, அங்கு ரூ.9600 கோடி மதிப்பிலான வளர்ச்சித் திட்டங்களை நாட்டுக்கு அர்ப்பணிக்கிறார்.
2016-ம் ஆண்டு அடிக்கல் நாட்டப்பட்ட கோரக்பூர் உரத்தொழிற்சாலையை பிரதமர் நாட்டுக்கு அர்ப்பணிக்கிறார். 30 ஆண்டுகளுக்கும் மேலாக மூடிக்கிடந்த இந்த ஆலை சுமார் ரூ.8600 கோடி செலவில் புனரமைக்கப்பட்டுள்ளது. யூரியா உற்பத்தியில் தன்னிறைவு என்ற பிரதமரின் தொலைநோக்கை எட்டும் வகையில், இந்த ஆலை புதுப்பிக்கப்பட்டுள்ளது. உள்நாட்டிலேயே தயாரிக்கப்படும் வேம்பு கலந்த யூரியாவை இந்த ஆலை ஆண்டுக்கு 12.7 லட்சம் மெட்ரிக் டன் அளவுக்கு உற்பத்தி செய்யும். இந்தப் பிராந்தியத்தின் ஒட்டுமொத்த பொருளாதார வளர்ச்சியை இது ஊக்குவிக்கும்.
ரூ.1000 கோடியில் கட்டப்பட்டுள்ள கோரக்பூர் எய்ம்ஸ் வளாகத்தையும் பிரதமர் நாட்டுக்கு அர்ப்பணிக்கிறார். இந்த வளாகத்திற்கு பிரதமர் 2016-ம் ஆண்டு ஜூலை 22-ம்தேதி அடிக்கல் நாட்டினார். இந்த வளாகத்தில், 750 படுக்கைகளுடன் கூடிய மருத்துவமனை, மருத்துவக் கல்லூரி, செவிலியர் கல்லூரி, ஆயுஷ் கட்டிடம், அனைத்து பணியாளர் தங்கும் வசதி, இளநிலை, முதுநிலை மாணவர்களுக்கு விடுதி வசதி உள்ளிட்டவை இடம்பெற்றுள்ளது.
ஐசிஎம்ஆர்-ன் பிராந்திய மருத்துவ ஆராய்ச்சி மையத்தையும் பிரதமர் தொடங்கி வைக்கிறார். புதிய கட்டிடம் நவீன வசதிகளுடன் அமையவுள்ளது. தொற்று நோய்கள் மற்றும் தொற்றா நோய்கள் குறித்த ஆராய்ச்சிக்கு இது உதவும்.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தர தொழில்களுக்கான சிறப்பு மூலதன மானிய கடன் திட்டம்: தொழில் நிறுவனம் தொடங்கினார் ஸ்வேதா ஹரீஸ்
குறு, சிறு மற்றும் நடுத்தர தொழில்களுக்கான சிறப்பு மூலதன மானிய கடன் திட்டம் மூலம், பெங்களூரைச் சேர்ந்த திருமிகு ஸ்வேதா ஹரீஸ் என்பவர் தனது கனவு தொழில் நிறுவனத்தை தொடங்கினார்.
பெங்களூரில் அனுகிரகா இன்டீரியர் சொல்யூசன்ஸ் என்ற நிறுவனத்தை திருமிகு ஸ்வேதா ஹரீஸ் என்பவர் உருவாக்கினார். இதற்கு குறு,சிறு மற்றும் நடுத்தர தொழில் துறை அமைச்சகத்தின் சிறப்பு மூலதன கடன் மானிய திட்டம் உதவியது. பள்ளிகள், கார்ப்பரேட் நிறுவனங்கள் மற்றும் வீடுகளுக்கான நவீன பர்னிச்சர்களை வடிவமைக்க, சிலருடன் இணைந்து இந்த நிறுவனத்தை ஸ்வேதா உருவாக்கினார்.
செய்தி தாளில் உதயம் பதிவு திட்டத்தின் கீழ் வெளியான விளம்பரம் இவருக்கு வழிகாட்டியது. இவர்கள் தற்சார்புடையவர்களாக மாறுவதற்கு குறு,சிறு மற்றும் நடுத்தர தொழில்துறை உதவியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786314